Cap de setmana de cinema en el Casal Jove i en el Centre Cultural Mario Monreal
27 d’octubre 2017

Cap de setmana de cinema en el Casal Jove i en el Centre Cultural Mario Monreal. La delegació de Joventut de l'Ajuntament de Sagunt ha programat tres sessions de cinema per a divendres, dissabte i diumenge.

El Casal Jove del Port de Sagunt acull hui, divendres 27 d'octubre, a les 19.00 hores, la pel·lícula _Mi nombre es Joe,_ un film de Ken Loach que explica la vida de Joe, que està en l'atur i, després de ser un alcohòlic durant anys, ha aconseguit deixar de beure i dedica bona part del temps a entrenar el pitjor equip de futbol de Glasgow. Joe ajuda també una parella de joves drogoaddictes que tenen un fill i en la casa del qual coneix Sarah, una assistenta social que s'ocupa d'ells. Joe i Sarah s'enamoren apassionadament, però la seua relació no és gens fàcil en un món on la vida quotidiana és realment dura.

![](/media/opygqkpm/42minombreesjoe_cuerpo.jpg)  

Demà, dissabte 28 d'octubre, a les 11.30 hores, el Casal Jove del Port de Sagunt acollirà una nova pel·lícula, _El libro de la vida_, un film de Jorge R. Gutiérrez i produït per Guillermo del Toro. A més, el diumenge 29 d'octubre, a les 11.30 es tornarà a projectar en el Centre Cultural Mario Monreal de Sagunt. La pel·lícula explica el viatge de Manolo, un jove torero que es debat entre complir amb les expectatives de la seua família o seguir el seu cor i dedicar-se a la seua vertadera passió: la música. Abans d'escollir el camí que seguirà, emprén una aventura recorrent tres mons fantàstics, on haurà de superar les seues pitjors pors.

![](/media/stnfrx52/42el_libro_de_la_vida_cuerpo.png)  
 

*   [](http://www.facebook.com/sharer.php?u=https://aytosagunto.es/va/actualitat/cap-de-setmana-de-cinema-en-el-casal-jove-i-en-el-centre-cultural-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/cap-de-setmana-de-cinema-en-el-casal-jove-i-en-el-centre-cultural-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/cap-de-setmana-de-cinema-en-el-casal-jove-i-en-el-centre-cultural-mario-monreal/ "Linked In")
*   [](mailto:?body=https://aytosagunto.es/va/actualitat/cap-de-setmana-de-cinema-en-el-casal-jove-i-en-el-centre-cultural-mario-monreal/)